اینا مولکا احمد

اینا مولکا احمد (پیدائش: 13 اگست 1917ء— وفات: 20 اپریل 1995ء) ایک مشہور پاکستانی فنون لطیفہ کی فنکار تھیں۔ ان کا شمار 1947ء آزادی کے بعد ملک میں فنون لطیفہ کی ابتدا کرنے والوں میں کیا جاتا ہے۔
وہ لاہور کی جامعہ پنجاب کی پروفیسر تھیں۔

ذاتی زندگی 
اینا مولکا 13 اگست 1917ء کو لندن میں پیدا ہوئیں۔ اینا مولکا کی پیدائش لندن میں مقیم ایک یہودی گھرانے میں ہوئی۔ 1935ء میں رائل کالج آف آرٹس لندن میں تدریس کے دوران میں ان کی ملاقات اپنے ہم جماعت شیخ احمد سے ہوئی۔ 1939ء میں کالج سے فارغ التحصیل ہونے کے بعد اینا مولکا نے شیخ احمد سے شادی کر لی۔ شادی کے بعد اینا مولکا احمد لاہور آگئیں جہاں انہوں نے جامعہ پنجاب میں شعبہ فنون لطیفہ کی بنیاد ڈالی۔ 1940ء سے 1972ء تک وہ اس شعبے کی چیئرپرسن رہیں۔ حکومت پاکستان نے ان کی خدمات کے اعتراف میں انہیں صدارتی تمغا برائے حسن کارکردگی سے نوازا۔

وفات 
20 اپریل 1995ء کو اینا مولکا احمد لاہور میں انتقال کر گئیں۔ انہیں لاہور کے میانی صاحب قبرستان میں آسودۂ خاک کیا گیا۔

ڈاک ٹکٹ 
14 اگست 2006ء کو پاکستان پوسٹ نے دس بہتریں مرحوم پاکستانی مصورین کے احترام میں 40 روپے کے ٹکٹ جاری کیے۔ اینا مولکا احمد بھی اس فہرست میں موجود تھیں۔

بیرونی روابط 
 اینا مولکا احمد کی یاد میں
 اینا مولکا احمد پینٹنگز
 اینا مولکا احمد
 اینا مولکا احمد پینٹنگز
 اینا مولکا احمد کی یاد میں

حوالہ جات 

1917ء کی پیدائشیں
1994ء کی وفیات
1995ء کی وفیات
برطانوی خواتین فنکار
بیسویں صدی کے پاکستانی مصور
پاکستانی خواتین اکیڈمک
پاکستانی خواتین فنکار
پاکستانی فنکار
پاکستانی مصور
پاکستانی معلمین
تمغائے امتیاز وصول کنندگان
جامعہ پنجاب کا تدریسی عملہ
یہودیت سے اسلام قبول کرنے والی شخصیات
تمغائے حسن کارکردگی وصول کنندگان
بیسویں صدی کی برطانوی خواتین فنکار
لاہوری شخصیات